Треба да се уради у фази прикупљања захтева **8 до 10 случајева коришћења**. Од тога треба **2 да буду сложена случаја коришћења**. Будући да вам данас то нисам објаснио, овде ћу дати дефиницију сложених случајева коришћења:

**Сложени С.К. описује сценарија С.К. која се изводе над екранском формом која је везана за сложени објекат. Сложени објекат се састоји од најмање два концепта (објекта). Сложени објекат је повезан са другим простим или сложеним објектима везама агрегације и/или композиције. Сложени објекат садржи информације које описују неку пословну активност (нпр. пријава испита, продаја робе или услуге, изнајмљивање касета, ...). Примери сложеног објекта су пријава, рачун, потврда о изнајмљивању, рецепт,...,. У суштини сложени објекат је неки документ који описује неку пословну активност неког пословног система.**

То значи, да се од вас очекује, да у вашем семинарском раду препознате која је кључна активност вашег система и који документ описује ту активност. Случајеви коришћења, који се изводе над тим документом су сложени случајеви коришћења.